[{"text_idx": "#000000", "text": "itaalia ko\u0308o\u0308k, kana, kitchenAid, pastaroog"}, {"text_idx": "#000001", "text": "Ideaalse pasta valmistamise saladused ning u\u0308ks taevalik kanapasta"}, {"text_idx": "#000002", "text": "On retsepte, mille ma olen kuskilt kunagi kogemata saanud ja mis on mulle ma\u0308llu su\u0308u\u0308vinud hetkega, sest toit, mis nende ja\u0308rgi valmis, oli imeline. See retsept on u\u0308ks selliseid. Kord so\u0303ber kokapoiss valmistas selle pasta o\u0303htuso\u0308o\u0308giks ning ma ja\u0308lgisin, kuidas ta seda tegi. Iga viimne kui detail ja\u0308i mulle meelde, sest tulemus oli niiii taevalik. Siiamaani on tegu u\u0308he mu ko\u0303ige lemmikuima pastaga, kindlasti!"}, {"text_idx": "#000003", "text": "Enne kui retsepti juurde la\u0308hme, ra\u0308a\u0308gin natuke ka ka\u0308sito\u0308o\u0308na valminud pastast. Ma valmistan lintnuudlid alati ise. Olgu need tagliatelled, fettucinid, lasanjenuudlid vo\u0303i pappardelled. Erinevus seisneb suuruses, laiuses. Maitsevahe pakipastaga on meeletu, ra\u0308a\u0308kimata tekstuurist. See siidisus, o\u0303rnus \u2013 selle vastu ei saa u\u0308kski poepasta, vo\u0303ibolla vaid ehk mo\u0303ni to\u0303eline artisan bra\u0308nd otse Itaaliast suudab pakkuda kodutehtuga vo\u0303rdset. Igatahes \u2013 kodune pasta on oma kuulsust va\u0308a\u0308rt. Mina valmistan pasta alati durumnisujahust ning talumunadest. So\u0303tkun korralikult la\u0308bi \u2013 see on va\u0308ga ta\u0308htis \u2013 ning seeja\u0308rel rullin. Just hiljuti lugesin Marcella Hazan\u2019i raamatut, kus tema soovitas ko\u0303ik pastalehed samal paksusel korraga rullida, st et alustad esimesel tasemel ning rullid ko\u0303ik lehed sellega la\u0308bi. Siis sa\u0308tid masina teisele tasemele ja rullid ko\u0303ik lehed la\u0308bi, viimase tasemeni va\u0308lja. Siis lased lehtedel ku\u0308mmekond minutit kuivada ja lo\u0303ikad nuudliteks. Ainult ta\u0308idetud pasta puhul tegutsetakse teisiti, sest see peab ja\u0308a\u0308ma kleepuv. Tegin minagi seekord oma pappardelled sedaviisi ja va\u0308ga ha\u0308sti to\u0308o\u0308tas. Pastamasinaks on mul KitchenAidi mikseri ku\u0308lge kinnituv rullija. See on nii geniaalne asi, ausalt! Supermugav ja kvaliteetne, itaalias tehtud kusjuures, kuigi KitchenAid ju puhtalt USA, aga eks nemadki teavad, et itaallasi juba u\u0308le ei trumpa ses valdkonnas."}, {"text_idx": "#000004", "text": "Va\u0308ga ta\u0308htis osa on ka pasta keetmisel ja kastmega kokku segamisel, isegi kui kasutate poepastat, on need etapid kriitilised. A\u0308rge kunagi keetke pastat va\u0308hemas kui neljas liitris vees. Ja sellise koguse juures arvestage maksimaalselt 450g pastat, rohkema korral lisage veelgi rohkem vett vo\u0303i keetke erinevates osades. Minimaalselt lisage veele 1,5spl soola, aga julgelt vo\u0303ib ka rohkem \u2013 nii, et vesi oleks Vahemere maitsega \ud83d\ude09 Vesi peab keema korralikult! Ja o\u0303li vette ei lisata. Keetke pasta alati al dente, mitte pehmeks! Va\u0308rske ka\u0308sito\u0308o\u0308pasta puhul vo\u0303tab see maksimaalselt minut aega. Kurnake pasta koheselt ja lisage kastmele. Kaste olgu kuum ning segage pasta kastmega kasutades kahte kahvlit ja korralikult iga nuudlikest to\u0303stes, kasutage eraldi kaussi, kui kastet on rohkem, kui u\u0308he so\u0308o\u0308gikorra jagu \u2013 pasta ei tohi ja\u0308a\u0308da seisma. Ja\u0308lgige, et iga nuudel oleks korralikult kastmega kaetud! Va\u0308rskelt riivitud parmesan tasub ka juba siin etapis sisse segada. Serveerige ja so\u0308o\u0308ge koheselt!"}, {"text_idx": "#000005", "text": "Tee lauale jahust kaev, mille keskele lo\u0308o\u0308 munad. Sega munad kahvliga lahti ning ja\u0308rk-ja\u0308rgult asu munasegusse to\u0303mbama ka jahu. Kui segu on juba piisavalt paks, asu to\u0308o\u0308tlema ka\u0308tega. Jahu ei pruugi a\u0308ra kuluda, tainas ei tohiks olla liiga kuiv. Kui tundub, et tainas on sobilik, pressi puhas po\u0308ial taina keskele ning vaata, kas see tuleb va\u0308lja puhtana. Kui jah, asu so\u0303tkuma. Va\u0308hemalt 8 minutit ja korralikult u\u0308he mustriga, keerates pallikest alati samas suunas. Ja\u0308ta paariku\u0308mneks minutiks kile alla rahunema. Seeja\u0308rel kasuta pastamasinat ja rulli vo\u0303imalikult o\u0303hukeseks, ma kasutan alati viimast taset. Lase pisut kuivada ja lo\u0303ika sobilikeks nuudliteks."}, {"text_idx": "#000006", "text": "Minu lemmiku kanapasta jaoks (4 portsjonit):"}, {"text_idx": "#000007", "text": "u 300g ka\u0308sito\u0308o\u0308pastat (vo\u0303i ka poest kvaliteetset munapastat) \u2013 tagliatelled, pappardelled on parimad"}, {"text_idx": "#000008", "text": "Lo\u0303ika kana tu\u0308kkideks ning lisa va\u0308rskelt pressitud apelsinimahl, sool, riivitud ingver ja hakitud ts\u030cilli. Lase paar tundi ku\u0308lmas vo\u0303i tunnike toatemperatuuril marineeruda. Haki porru ja porgand piklikeks ribadeks. Kuumuta pannil o\u0303li ning lisa sellele marineeritud kana, prae la\u0308bi ja to\u0303sta ko\u0303rvale. Samal pannil prae ka porgand ja porru selliselt, et need ja\u0308a\u0308ksid pisut kro\u0303mpsud, to\u0303sta needki kana juurde. Nu\u0308u\u0308d kuumuta pannil koor, lase keema to\u0303usta ja madalda kuumust ning lase podiseda. Lisa ka kanast u\u0308le ja\u0308a\u0308nud marinaad ja soovi korral veel apelsinimahla, et maitset ikka tunda ja\u0308a\u0308ks. Lase pisut kokku keeda ning lisa pannile tagasi kana-juurikate segu, sega la\u0308bi ja maitsesta ning hoia soojas, aga a\u0308ra rohkem kuumuta. To\u0303sta vesi korralikult keema, maitsesta soolaga, lisa pasta, keeda al dente, kurna ning sega koheselt kastmega. Lisa segades ka riivitud parmesan ning hiljem laual olgu seda veelgi, et igau\u0308ks saaks soovi korral juurde lisada!"}, {"text_idx": "#000009", "text": "5 thoughts on \u201cIdeaalse pasta valmistamise saladused ning u\u0308ks taevalik kanapasta\u201d"}, {"text_idx": "#000010", "text": "Megaa\u0308ge blogi! Ma sattusin mo\u0303ned pa\u0308evad tagasi peale ja nu\u0308u\u0308d olen ko\u0303ik ja\u0308rgemo\u0308o\u0308da la\u0308bi lugenud, kusjuures tegin ise o\u0303unagalette ka ja kindlasti uus lemmik-o\u0303una-ku\u0308psetis \ud83d\ude00 Tsekkisin Instagrami ka, nu\u0308u\u0308d ei jo\u0303ua a\u0308ra oodata kui kringlipostitus ilmuma peaks.\nAita\u0308h armsate so\u0303nade eest! \ud83d\ude42\nKringlipostitus kindlasti ka tuleb ja ko\u0303ike muud veelgi \ud83d\ude09\nKas see retsept 2 muna ja 230g jahu ongi 300g? \ud83d\ude42 Kas seda ka\u0308sito\u0308o\u0308 pastat on vo\u0303imalik sa\u0308ilitada ka? Poes ju pasta kuivatatud? Kuidas kodusepastaga lood? \ud83d\ude42\nJah, see retsept on arvestatud nii \ud83d\ude42\nSaab sa\u0308ilitada \u2013 tuleb kuivatada samuti. Ideaalis vo\u0303iks rippuda kuskil, nt riidepuul nii, et vo\u0303imalikult eraldi oleksid nuudlid ja puutuksid o\u0303huga kokku. Kuivavad umbes o\u0308o\u0308pa\u0308evaga ta\u0308iesti ko\u0303vaks ja siis juba kuhugi purki \ud83d\ude42\nPingback: Gastronoomiline o\u0303htuso\u0308o\u0308k toiduvo\u0303luri Getteri juures \u2013 Eksperimentaarium"}, {"text_idx": "#000011", "text": "Megaa\u0308ge blogi! Ma sattusin mo\u0303ned pa\u0308evad tagasi peale ja nu\u0308u\u0308d olen ko\u0303ik ja\u0308rgemo\u0308o\u0308da la\u0308bi lugenud, kusjuures tegin ise o\u0303unagalette ka ja kindlasti uus lemmik-o\u0303una-ku\u0308psetis \ud83d\ude00 Tsekkisin Instagrami ka, nu\u0308u\u0308d ei jo\u0303ua a\u0308ra oodata kui kringlipostitus ilmuma peaks."}, {"text_idx": "#000012", "text": "Aita\u0308h armsate so\u0303nade eest! \ud83d\ude42\nKringlipostitus kindlasti ka tuleb ja ko\u0303ike muud veelgi \ud83d\ude09"}, {"text_idx": "#000013", "text": "Kas see retsept 2 muna ja 230g jahu ongi 300g? \ud83d\ude42 Kas seda ka\u0308sito\u0308o\u0308 pastat on vo\u0303imalik sa\u0308ilitada ka? Poes ju pasta kuivatatud? Kuidas kodusepastaga lood? \ud83d\ude42"}, {"text_idx": "#000014", "text": "Jah, see retsept on arvestatud nii \ud83d\ude42\nSaab sa\u0308ilitada \u2013 tuleb kuivatada samuti. Ideaalis vo\u0303iks rippuda kuskil, nt riidepuul nii, et vo\u0303imalikult eraldi oleksid nuudlid ja puutuksid o\u0303huga kokku. Kuivavad umbes o\u0308o\u0308pa\u0308evaga ta\u0308iesti ko\u0303vaks ja siis juba kuhugi purki \ud83d\ude42"}, {"text_idx": "#000016", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]